નિફ્ટી ફ્યુચર ૧૧૨૭૨ પોઇન્ટ મહત્વની સપાટી…!!! – Khabar Gujarat
તા.૨૨.૦૯.૨૦૨૦ ના રોજ…..
BSE સેન્સેક્સ :- ઇન્ટ્રા ડે ટ્રેડીંગની શરૂઆતે BSE સેન્સેક્સ આગલા બંધ ૩૮૦૩૪.૧૪ સામે શરૂઆતી તબક્કામાં સુધારા સાથે ૩૮૨૦૦.૭૧ પોઈન્ટના મથાળેથી ખુલીને નફારૂપી વેચવાલી દ્વારા ૩૭૫૩૧.૧૪ પોઈન્ટના નીચા મથાળે જોવા મળેલ. સેન્સેક્સ આધારિત શેરોમાં તબક્કાવાર વેચવાલીનો માહોલ જોવા મળ્યો… દિવસ દરમ્યાન સરેરાશ ૬૭૮.૮૩ પોઈન્ટ ની મુવમેન્ટ નોંધાવી ભારતીય શેરબજારનો સેન્સેક્સ ૩૦૦.૦૬ પોઈન્ટના ઘટાડા સાથે ૩૭૭૩૪.૦૮ પોઈન્ટ બંધ થયેલ..!!!
નિફ્ટી ફ્યુચર :- ઇન્ટ્રા ડે ટ્રેડીંગની શરૂઆતે નિફ્ટી ફ્યુચર આગલા બંધ ૧૧૨૫૬.૧૦ સામે શરૂઆતી તબક્કામાં સુધારા સાથે ૧૧૨૮૨.૩૦ પોઈન્ટના મથાળેથી સ્ટોક સ્પેશીફીક ઘટાડો નોંધાવી ૧૧૧૦૩.૦૦ પોઈન્ટના નીચા મથાળા સુધી જોવા મળેલ. નિફ્ટી ફ્યુચર આધારિત શેરોમાં તબક્કાવાર વેચવાલીનો માહોલ જોવા મળ્યો… સરેરાશ ૧૮૮.૮૫ પોઈન્ટ ની મુવમેન્ટ નોંધાવી નિફ્ટી ફ્યુચર ૭૯.૧૦ પોઈન્ટના ઘટાડા સાથે ૧૧૧૭૭.૦૦ પોઈન્ટ બંધ થયેલ..!!
વિશ્વ કોરોના મહામારીના ભરડામાંથી મુક્ત થવા મથી રહ્યું છે ત્યારે એમાં હજુ નક્કર વેક્સિનની શોધ-પ્રગતિ થઈ નથી એવામાં ફરી યુરોપમાં યુ.કે.માં કોરોના સંક્રમણનો વિસ્ફોટ થઈ રોજના કેસોની સંખ્યામાં સતત વધારો થવા લાગતાં અને ઈટાલી, ફ્રાંસ, ગ્રીસ સહિતના દેશમાં લોકડાઉનની તૈયારી સાથે તકેદારીમાં યુ.કે.ની રાજધાની લંડનમાં ફરી લોકડાઉન લાગુ કરવાની તૈયારીના અહેવાલ વચ્ચે ગઇકાલે યુરોપના દેશો પાછળ વૈશ્વિક બજારોમાં કડાકો નોંધાતા આજે ભારતીય શેરબજારમાં ભારે બે તરફી અફડાતફડી સાથે દરેક ઉછાળે સતત નફારૂપી વેચવાલી જોવા મળી હતી. વૈશ્વિક બજારમાં નબળાઈનાં સંકેતો જોતાં શેરબજારમાં આજે સવારથી જ ભારે નિરાશા જોવા મળતા અને ભારતીય અર્થતંત્ર પણ કોરોના કાળને લઈ બદહાલ થઈ રહ્યું હોઈ અને સરકારએ જંગી ઋણ લેવું પડે એવી પરિસ્થિતિ ઊભી થતાં ફોરેન ફંડોએ સાવચેતીમાં આજે શેરોમાં ઓફલોડિંગ કરતાં સપ્તાહના સતત બીજા દિવસે ભારતીય શેરબજાર ઘટાડા સાથે બંધ રહ્યું હતું. બીએસઈ પર મીડકેપ ઈન્ડેક્સ ૧.૭૦% અને સ્મોલકેપ ઈન્ડેક્સ ૧.૬૧% ઘટીને બંધ રહ્યા હતા. વિવિધ સેક્ટરલ ઈન્ડાયસીસની વાત કરીએ તો બીએસઈ પર આજે માત્ર આઇટી અને ટેક શેરોમાં લેવાલી જોવા મળી હતી, જ્યારે અન્ય તમામ સેક્ટરલ ઈન્ડાયસીસ ઘટીને બંધ રહ્યા હતા. બીએસઈમાં કુલ ટ્રેડીંગ થયેલી ૨૭૯૧ સ્ક્રિપોમાંથી ઘટનારની સંખ્યા ૧૯૪૬ અને વધનારની સંખ્યા ૬૯૨ રહી હતી, ૧૫૩ શેરના ભાવમાં કોઈ ફેરબદલ જોવાયો ન હતો. જ્યારે ૩૨૨ શેરોમાં ઓનલી સેલરની મંદીની નીચલી સર્કિટ સામે ૧૫૨ શેરોમાં ઓનલી બાયરની તેજીની ઉપલી સર્કિટ રહી હતી.
બજારની ભાવિ દિશા….. મિત્રો, બજારમાં હાલ કોઈ નક્કર દિશા જોવા મળતી નથી અને અનિશ્ચિતતા વચ્ચે ભારતીય શેરબજારમાં આગામી દિવસોમાં ફ્યૂચર્સ એન્ડ ઓપ્શન્સ કોન્ટ્રેક્ટ્સમાં સપ્ટેમ્બર માસની એક્સપાયરી હોવાના કારણે વોલેટિલિટી વધી શકે છે. ભારત અને ચીન વચ્ચે સરહદ પર તણાવ સતત વધી રહ્યો છે જેની ચિંતા બજારમાં સતત જોવા મળી રહી છે. ચીન સરહદ પરથી કે અન્ય કોઈ વૈશ્વિક ઈવેન્ટ્સ પણ ભારતીય શેરબજાર પર અસર કરી શકે છે. બજારમાં વેલ્યૂએશન્સ ઊંચા હોવાથી પ્રોફિટ બુકિંગ જોવા મળી રહ્યું છે. એફઆઈઆઈની ખરીદી સામે સ્થાનિક ફંડો દ્વારા તાજેતરમાં બજારમાં સતત વેચવાલી કરી રહ્યા છે. જુલાઈ અને ઓગસ્ટમાં રિડિમ્પ્શનનું દબાણ વધ્યું હોવાથી નફો બુક કરવાનું વલણ અપનાવ્યું છે. યુરોપ આગામી સમયમાં વૈશ્વિક બજારોની ચિંતા વધારી શકે છે. યુરોપમાં કોરોનાનો કેર વધી ગયો છે અને આ મામલે ત્યાં પોલરાઈઝેશન થઈ ગયું છે. એક મોટો વર્ગ ફરી લોકડાઉનની માંગ કરી રહ્યો છે તો બીજો એક વર્ગ અનલોકની માગણી કરી રહ્યો છે. વૈશ્વિક સ્તર પર અમેરિકામાં ચૂંટણી નજીક આવી રહી છે તેમ ત્યાંના બજારોમાં પણ ભારે વોલેટિલિટી જોવા મળી રહી છે. આગામી દિવસોમાં તેની અસર ભારતીય શેરબજાર અને અન્ય બજારો પર જોવા મળી શકે છે.
તા.૨૩.૦૯.૨૦૨૦ ના રોજ સ્ટોક માર્કેટ ટ્રેડીંગ સંદર્ભે….
તા.૨૨.૦૯.૨૦૨૦ ના રોજ નિફટી ફ્યુચર બંધ ભાવ @ ૧૧૧૬૨ પોઈન્ટ :- આગામી સંભવિત નિફ્ટી ફ્યુચર ૧૧૦૮૮ પોઈન્ટના પ્રથમ અને ૧૧૦૦૮ પોઈન્ટના અતિ મહત્વના સ્ટ્રોંગ સ્ટોપલોસે ટ્રેડીંગ સંદર્ભે ૧૧૨૦૨ પોઈન્ટ થી ૧૧૨૩૩ પોઈન્ટ, ૧૧૨૭૨ પોઈન્ટની અતિ મહત્વની સપાટીને સ્પર્શી શકે તેવી સંભાવના ધરાવે છે. નિફ્ટી ફ્યુચરમાં ૧૧૨૭૨ પોઈન્ટ આસપાસ સાવધાનીપૂર્વક પોઝિશન બનાવવી….!!!
તા.૨૨.૦૯.૨૦૨૦ ના રોજ બેન્ક નિફ્ટી ફ્યુચર બંધ ભાવ @ ૨૧૧૮૩ પોઈન્ટ :- આગામી સંભવિત બેન્ક નિફ્ટી ફ્યુચર ૨૧૦૦૮ પોઈન્ટના પ્રથમ અને ૨૦૮૦૮ પોઈન્ટના અતિ મહત્વના સ્ટ્રોંગ સ્ટોપલોસે ટ્રેડીંગ સંદર્ભે ૨૧૩૦૩ પોઈન્ટ થી ૨૧૩૭૩ પોઈન્ટ, ૨૧૪૦૪ પોઈન્ટ ની અતિ મહત્વની સપાટીને સ્પર્શી શકે તેવી સંભાવના ધરાવે છે. ૨૧૪૦૪ પોઈન્ટ આસપાસ સાવધાનીપૂર્વક પોઝિશન બનાવવી….!!!
એસ્કોર્ટ્સ લિ. ( ૧૨૦૬ ) :- કમર્શિયલ વિહિકલ ગ્રુપની અગ્રણી આ કંપનીના શેરનો ભાવ હાલમાં રૂ.૧૧૯૩ આસપાસ પ્રવર્તી રહ્યો છે. રૂ.૧૧૮૦ ના સ્ટોપલોસથી ખરીદવાલાયક આ સ્ટોક ટૂંકા સમયગાળે રૂ.૧૨૨૦ થી રૂ.૧૨૩૩ નો ભાવ નોંધાવે તેવી શક્યતા છે…!! રૂ.૧૨૪૦ ઉપર તેજી તરફી ધ્યાન…!!!
લુપિન લિ. ( ૧૦૪૨ ) :- ટેકનીકલ ચાર્ટ મુજબ રૂ.૧૦૧૭ આસપાસ પોઝીટીવ બ્રેકઆઉટ…!! રૂ.૧૦૦૮ ના સપોર્ટથી ખરીદવાલાયક આ સ્ટોક રૂ.૧૦૬૩ થી રૂ.૧૦૮૦ નો ભાવ નોંધાવે તેવી સંભાવના છે…!!!
લાર્સન લિ. ( ૮૬૦ ) :- રૂ.૮૪૮ નો પ્રથમ તેમજ રૂ.૮૩૮ ના બીજા સપોર્ટથી કન્સ્ટ્રક્શન & એન્જિનિયરિંગ સેક્ટર નો રોકાણલક્ષી આ સ્ટોક રૂ.૮૭૮ થી રૂ.૮૯૦ સુધીની તેજી તરફી રુખ નોધાવશે…!!!
ટેક મહિન્દ્ર ( ૮૦૭ ) :- ટેકનોલોજી સેક્ટર નો આ સ્ટોક ટૂંકા ગાળે ટ્રેડીંગલક્ષી રૂ.૮૧૮ થી રૂ.૮૩૦ ના ભાવની સંભાવના ધરાવે છે…!! અંદાજીત રૂ.૭૮૭ નો સ્ટોપલોસ ધ્યાને લેવો…!!!
અદાણી એન્ટરપ્રાઈઝ ( ૨૮૩ ) :- રૂ.૦૧ ની ફેસવેલ્યુ ધરાવતા ફન્ડામેન્ટલ સ્ટ્રોંગ આ સ્ટોક રૂ.૨૭૭ ના સ્ટોપલોસ આસપાસ ખરીદવાલાયક કમર્શિયલ ટ્રેડિંગ & ડિસ્ટ્રિબ્યુશન સેક્ટર ના આ સ્ટોકમાં તેજી તરફી રૂ.૨૮૮ થી રૂ.૨૯૨ આસપાસ નફાલક્ષી ધ્યાન ઉત્તમ…!!!
કોટક બેન્ક ( ૧૨૭૫ ) :- ટેકનીકલ ચાર્ટ મુજબ બેન્ક સેક્ટર નો આ સ્ટોક રૂ.૧૨૯૭ આસપાસ નફારૂપી વેચવાલી થકી રૂ.૧૨૬૦ થી રૂ.૧૨૪૪ ના ટાર્ગેટ ભાવની શક્યતા ધરાવે છે. ટ્રેડીંગલક્ષી રૂ.૧૩૦૮ નો સ્ટોપલોસ ધ્યાને લેવો…!!!
હેવેલ્સ ઈન્ડિયા ( ૬૬૫ ) :- રૂ.૬૮૬ આસપાસ ઓવરબોટ પોઝીશન નોંધાવતા આ સ્ટોક રૂ.૬૯૪ ના સ્ટોપલોસે વેચવાલાયક…!! તબક્કાવાર રૂ.૬૫૬ થી રૂ.૬૪૪ નો ભાવ દર્શાવે તેવી સંભાવના છે…!! રૂ.૭૦૩ ઉપર તેજી તરફી ધ્યાને લેશો…!!!
સન ફાર્મા ( ૫૧૪ ) : ફાર્મા સેકટરનો આ સ્ટોક છેતરામણા ઉછાળે રૂ.૫૩૩ ના સ્ટોપલોસથી વેચાણલાયક…!! પ્રત્યાઘાતી ઘટાડે રૂ.૫૦૩ થી રૂ.૪૮૮ ના ભાવની સપાટી આસપાસ નફો બુક કરવો…!!!
ભારત પેટ્રો ( ૩૯૨ ) :- ટેકનીકલ ચાર્ટ મુજબ રિફાઈનરી / પેટ્રોપ્રોડક્ટ સેક્ટરનો આ સ્ટોક રૂ.૪૦૪ આસપાસ નફારૂપી વેચવાલી થકી રૂ.૩૮૬ થી રૂ.૩૮૦ ના ટાર્ગેટ ભાવની શક્યતા ધરાવે છે. ટ્રેડીંગલક્ષી રૂ.૪૧૪ નો સ્ટોપલોસ ધ્યાને લેવો…!!!
હિન્દ પેટ્રો ( ૧૮૧ ) :- રૂ.૧૯૨ આસપાસ ઓવરબોટ પોઝીશન નોંધાવતા આ સ્ટોક રૂ.૧૯૭ ના સ્ટોપલોસે વેચવાલાયક આ સ્ટોક તબક્કાવાર રૂ.૧૭૪ થી રૂ.૧૬૭ નો ભાવ દર્શાવે તેવી સંભાવના છે…!! રૂ.૨૦૩ ઉપર તેજી તરફી ધ્યાને લેશો…!!!